b'\n_START_ARTICLE_\nKri\xc5\xbe, Komenda\n_START_SECTION_\nZgodovina\n_START_PARAGRAPH_\nLeta 1279 je bila v oporoki Filipa \xc5\xa0panhajmskega prvi\xc4\x8d omenjena vas Kri\xc5\xbe s pripadajo\xc4\x8do posestjo. Verjetno je bil tu \xc5\xbee takrat sede\xc5\xbe zemlji\xc5\xa1kega urada oziroma \xc5\xbeupe, kot je to omenjeno v urbarju iz okoli leta 1400, ko je tu \xc5\xbeupanil Vidac iz Kri\xc5\xbea.  _NEWLINE_Na gri\xc4\x8du nad naseljem je stal kri\xc5\xa1ki grad, ki ga je dal po 1576 sezidati grof Ahacij Thurn; 1763 je pre\xc5\xa1el v last Auerspergov, 1796 pa baronov Apfaltrerjev. Med drugo svetovno vojno je bil po\xc5\xbegan in nato podrt._NEWLINE_Na Kri\xc5\xbeu so se zbirali zbirali kamni\xc5\xa1ki protestanti; grof Ahacij Thurn jim je dal zgraditi in urediti pokopali\xc5\xa1\xc4\x8de in molilnico, ki pa jo je 1601 uni\xc4\x8dila rekatolizacijska komisija.'